પહેલા જ પ્રયાસમાં મંગળ ગ્રહ પર પહોંચનારો ભારત સૌપ્રથમ એશિયન દેશ બન્યો અને એ પણ સાવ કિફાયતી કિંમતે (હોલિવૂડની મૂવી ગ્રેવિટી બનાવવાની કૉસ્ટ જ આશરે પાંચ અબજ રૂપિયા હતી, જ્યારે આપણે આ મિશન આશરે સાડાચારસો કરોડ રૂપિયામાં પાર પાડેલું. ). આ ઐતિહાસિક ઘટના સાથે સંકળાયેલાં ગરમ મિજાજના રાકેશ ધવન (અક્ષય કુમાર), ગમેતેવી સમસ્યાનો જેની પાસે ઈસ્ટંટ ઉકેલ છે એવી તારા શિંદે (વિદ્યા બાલન), વર્ષા પિલ્લાઈ (નિત્યા મેનન), પરમેશ્વર નાયડુ (શરમન જોશી), નેહા સિદ્દીકી (કીર્તિ કુલ્લારી) ક્રીતિકા અગરવાલ (તાપસી પન્નૂ) ઈકા ગાંધી (સોનાક્ષી સિંહા)નાં રોજિંદા જીવન, એમની કથની જાણતાં જાણતાં આપણે આ મિશન સાથે જોડાઈ જઈએ છીએ.